DOLOŽKA  ZLUČITEĽNOSTI

návrhu zákona, ktorým sa mení a dopĺňa zákon č. 594/2003 Z. z. o kolektívnom investovaní a o zmene a doplnení niektorých zákonov v znení neskorších predpisov a o zmene a doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov s právom Európskych spoločenstiev a právom Európskej únie
–––––––––––––––––––––––––––––––––––––––––––––––––––––––––––––––––––––––––––––––––––––
1. Navrhovateľ zákona:
Vláda Slovenskej republiky.
2. Názov návrhu zákona:
Návrh zákona, ktorým sa mení a dopĺňa zákon č. 594/2003 Z. z. o kolektívnom investovaní a o zmene a doplnení niektorých zákonov v znení zákona č. 635/2004 Z. z.. 

3. Problematika návrhu zákona:
a)	je upravená v práve Európskych spoločenstiev:
primárne právo:
-	v Hlave III (Sloboda pohybu osôb, služieb a kapitálu) Zmluvy o založení Európskeho  spoločenstva v platnom znení,

sekundárne právo:
-	v smernici Rady 85/611/EHS z 20. decembra 1985 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP) (Ú. v. ES L 375, 31.12.1985) v platnom znení,
-	odporúčanie Komisie 2004/383/ES z 27. apríla 2004 o používaní finančných derivátových nástrojov pre podniky kolektívneho investovania do prevoditeľných cenných papierov (PKIPCP) (Ú.v. EÚ L 144, 30.04.2004),
b)	nie je upravená v práve Európskej únie,
c)	nie je obsiahnutá v judikatúre Súdneho dvora Európskych spoločenstiev a Súdu prvého stupňa Európskych spoločenstiev.

4. Záväzky Slovenskej republiky vo vzťahu k Európskym spoločenstvám a Európskej únii:
a)	K predmetnému návrhu zákona nevyplývajú z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii pre SR povinnosti.
b)	Z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nevyplývajú pre SR prechodné obdobia z ohľadom na uvedenú smernicu.
c)	Termín na prebratie smernice Európskeho parlamentu a Rady 2004/39/ES z 21.apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (Ú. v. EÚ L 145, 30.04.2004) je podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov stanovený do 30.04.2006. Smernica EP a Rady 2004/39/ES je novelou smernice Rady 85/611/EHS.
d)	Proti Slovenskej republike nebolo začaté konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.
e)	Smernica Rady 85/611/EHS je prebratá do zákona č. 594/2003 Z. z. o kolektívnom investovaní a o zmene a doplnení niektorých zákonov v znení zákona č. 635/2004 Z. z. a zákona č. 747/2004 Z. z. o dohľade nad finančným trhom a o zmene a doplnení niektorých zákonov.
5. Stupeň zlučiteľnosti návrhu zákona s právom Európskych spoločenstiev a právom Európskej únie:
- úplný
6. Gestor a spolupracujúce rezorty:
Ministerstvo financií Slovenskej republiky.